कलकत्ता अपनी प्रतिरोधी एवं प्रतिवादी संस्कृति के लिए भी जाना जाता है । पर यह जरूरी नहीं, हर जगह यह प्रतिरोध सही ही हो । यहाँ जिसका जब जी चाहे जुलूस निकाल सकता है, हड़ताल कर सकता है, यह जानते हुए भी कि इससे आम आदमी को कितनी परेशानी उठानी पड़ती है । प्रतिदिन न जाने कितने लाख रुपयों का नुकसान होता है । इसी जुलूस और हड़ताल की वजह से आज बंगाल उद्योगधंधों के मामले में, विकास के मामले में सबसे अधिक पिछड़ा साबित हो रहा है । इसी संस्कृति के चलते एक-एक कर सभी कल-कारखाने बंद हो गए । पूँजीपति यहाँ निवेश नहीं करना चाहते । कवि कहता है –